14 «Թագավորության այս բարի լուրը կքարոզվի ամբողջ երկրով մեկ»,— մարգարեացավ Հիսուսը «աշխարհի վախճանի» մասին (կարդա՛ Մատթեոս 24։3, 14)։ Ներկայումս ամբողջ աշխարհում՝ 230-ից ավելի երկրներում, հարյուրավոր լեզուներով քարոզվում է բարի լուրը՝ այն, թե ինչ է Աստծու Թագավորությունը, ինչ է անելու և ինչ օրհնություններ է բերելու։ Միլիոնավոր Եհովայի վկաներ նախանձախնդրությամբ քարոզում են այդ լուրը։ Նրանք «բոլոր ազգերից, ցեղերից, ժողովուրդներից և լեզուներից» են (Հայտնություն 7։9)։ Վկաները Աստվածաշնչի տնային անվճար ուսումնասիրություններ են անցկացնում միլիոնավոր մարդկանց հետ, ովքեր ցանկանում են իմանալ, թե ինչ է Աստվածաշունչը սովորեցնում իրականում։ Այս մարգարեության կատարումն իրոք ապշեցուցիչ է, քանի որ Հիսուսն ասաց, որ ճշմարիտ քրիստոնյաները պիտի «բոլոր մարդկանց կողմից ատված» լինեն (Ղուկաս 21։17)։